I 299 f.Kr. allierte Selevkos seg med sin tidligere fiende Demetrios I Poliorketes, sønn av Antigonos I Monofthalmos, og forseglet avtalen med å gifte seg med Demetrios' datter Stratonike. Hun var da neppe mer enn 17 år gammel mens han var en gammel kriger på nærmere 60 år. Stratonike var også datter av Antipatros' datter Fila. Selevkos fikk en datter med Stratonike som også ble kalt for Fila, gitt romertallet II for å skille dem ad.